钦定古今图书集成/明伦汇编/官常典/第094卷 > 虞国公麻颇 虞国英毅公谩都本
## 钦定古今图书集成/明伦汇编/官常典/第094卷 > 虞国公麻颇 虞国英毅公谩都本

按《金史》本传：“麻颇，天会十五年封王，正隆例封虞国
公。长子谩都本，孝友恭谨，多谋而善战。年十五隶军
中，从攻窝卢欢及系辽女直胡失荅等为变，谩都本
自为质，遂从胡失荅归，中途以计杀守者而还。攻宁
江州，取黄龙府，破高永昌，取春泰州，皆有功，多受赏
赉，遂为谋克，讨岭东未服州郡，过土河东山，败贼三”
千人。奚、契丹寇土河西，与猛安蒙葛麻吉击之，谩都
本对敌之中，摧锋力战，破其众九万人。奚众万馀，保
阿邻甸，复击败之，降其旁近居人。复以五百骑破辽
兵一千，生擒其将以归。与阇母攻兴中府，中流矢卒，
年三十七。天眷中，赠金紫光禄大夫，谥英毅。